Aj na Vás sa už lepí vianočná atmosféra? Na mňa už pomaličky hej. Hlavný zlom nastal, keď som si dorobila tieto nechty. Myslela som, že ten motív bude na mňa výrazný a ja ho tíško pretrpím, ale keď som na ňom dorobila posledný krížik, priam som priadla spokojnosťou. :)
Inšpirovala som sa notoricky známym vianočným svetrom (jeho jemnejšou a nositeľnejšou verziou), ktorý síce v šatníku nemám, no vždy sa mi pripomenie v nejakom vianočnom filme, kde ho "hrdinovia" zvyčajne nemusia:).
Základ tvorí Sally Hansen 570 Right said red, čo je mimochodom skvelá farba na Vianoce! Ideálnejšiu hádam ani nenájdete. Dokonalý odtieň sýtej vianočnej červenej. Mám ho doma už nejaký rok, no s prekvapením som zistila, že som ho snáď ešte ani nepoužila:O:). Asi si to teraz budem musieť vykompenzovať:). Naň som vytvorila vzory s bielym Bellom, ktorý pomaly dosluhuje a budem zaň musieť nájsť náhradníka.
Máte nejaký takýto sveter vo svojej skrini? Kúpili ste si ho dobrovoľne alebo ste ho dostali?